Document ID: 32002R1446

Komission asetus (EY) N:o 1446/2002,
annettu 8 päivänä elokuuta 2002,
tiettyjen Bulgariasta peräisin olevien jalostettujen maataloustuotteiden Euroopan yhteisöön suuntautuvaan tuontiin sovellettavien tariffikiintiöiden suspendoimisesta ja avaamisesta sekä asetuksen (EY) N:o 1477/2000 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1), sellaisena kuin se on viimeksi muutettuna asetuksella (EY) N:o 2580/2000(2), ja erityisesti sen 7 artiklan 2 kohdan,
ottaa huomioon Euroopan yhteisöjen ja niiden jäsenvaltioiden sekä Bulgarian tasavallan Eurooppa-sopimuksen kauppaa koskevien määräysten mukauttamista koskevan pöytäkirjan tekemisestä Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi 9 päivänä maaliskuuta 1999 tehdyn neuvoston päätöksen 1999/278/EY(3) ja erityisesti sen 2 artiklan,
sekä katsoo seuraavaa:
(1) Neuvoston ja komission päätöksellä 94/908/EHTY, EY, Euratom(4) hyväksytyn, yhdeltä puolen Euroopan yhteisöjen ja niiden jäsenvaltioiden sekä toiselta puolen Bulgarian tasavallan välisen Eurooppa-sopimuksen pöytäkirjassa N:o 3 määrätään kauppajärjestelmästä, joka koskee kyseisessä pöytäkirjassa lueteltuja valmistettuja maataloustuotteita.
(2) Euroopan unionin ja Bulgarian assosiointineuvoston 1 päivänä heinäkuuta 2002 tekemällä päätöksellä N:o 2/2002(5), joka koskee Eurooppa-sopimuksen pöytäkirjassa N:o 3 määriteltyjä valmistettuja maataloustuotteita koskevan kauppajärjestelmän parantamista, muutettiin Eurooppa-sopimuksen pöytäkirjaa N:o 3 tariffikiintiöiden määrän sekä alennettujen maatalouden maksuosien ja lisätullien laskentajärjestelmän osalta. Muutoksia sovelletaan 1 päivästä syyskuuta 2002.
(3) Näin ollen olisi suspendoitava komission asetuksella (EY) N:o 2542/2001(6) vuodeksi 2002 avattujen, yhteisöön tuotavia Bulgariasta peräisin olevia tuotteita koskevien tariffikiintiöiden soveltaminen ja avattava uudet pöytäkirjan N:o 3 liitteen I mukaiset vuotuiset kiintiöt. Koska vuotuiset kiintiöt voidaan avata vuoden 2002 osalta vasta 1 päivänä syyskuuta 2002, niitä on syytä vähentää vuodeksi 2002 kulunutta jaksoa vastaavasti.
(4) Olisi säädettävä, että Bulgarialle avattuja tariffikiintiöitä hallinnoidaan tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93(7) mukaisesti, sellaisena kuin se on viimeksi muutettuna asetuksella (EY) N:o 444/2002(8).
(5) On syytä poistaa asetuksen (EY) N:o 3448/93 soveltamisalaan kuuluvien tavaroiden yhteisöön kohdistuvaan tuontiin 1 päivästä heinäkuuta 2000 sovellettavat alennetut maatalouden maksuosat sekä lisätullit, jotka on määritetty yhteisön ja Bulgarian välisen Eurooppa-sopimuksen puitteissa komission asetuksella (EY) N:o 1477/2000(9), sellaisena kuin se on viimeksi muutettuna asetuksella (EY) N:o 748/2002(10).
(6) Tämän vuoksi asetusta (EY) N:o 1477/2000 on muutettava vastaavasti.
(7) Tässä asetuksessa säädetyt toimenpiteet ovat Euroopan yhteisön perustamissopimuksen liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Suspendoidaan asetuksen (EY) N:o 2542/2001 liitteellä V avattujen tariffikiintiöiden soveltaminen 1 päivästä syyskuuta 2002.
2 artikla
Avataan vuosittain 1 päivästä tammikuuta 31 päivään joulukuuta tämän asetuksen liitteen mukaiset yhteisön tullivapaat tariffikiintiöt Bulgariasta peräisin oleville tavaroille.
Vuoden 2002 osalta niitä vähennetään täysinä kuukausina kulunutta jaksoa vastaavasti.
3 artikla
Komissio hallinnoi 2 artiklassa tarkoitettuja yhteisön tariffikiintiöitä asetuksen (ETY) N:o 2454/93 308 a, 308 b ja 308 c artiklan mukaisesti.
4 artikla
Muutetaan asetus (EY) N:o 1477/2000 seuraavasti:
1) Poistetaan 2 artiklan viides kohta.
2) Poistetaan liitteet XI ja XII.
5 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 2002.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä elokuuta 2002.

Labels: 3
17
18